Държавен вестник, бр. 76, 2009 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  76
Чл. 9. Органите на служба „Военна поли-
ция“ извършват действия по идентификация 
на лица с неустановена самоличност и на 
трупове и части от тях, открити във военни 
формирования и обекти, във взаимодействие 
с полицейските органи по местоизвършване.
Чл. 10. Издирване на лица се осъществява на 
местно, общодържавно и международно ниво.
Раздел ІІ
Неотложни издирвателни действия
Чл. 11. Неотложните издирвателни действия 
са комплекс от информационно-справочни и 
издирвателни мероприятия, които имат за цел 
откриване на лица по раздел І и/или набира-
не на необходимия минимум информация за 
обявяване на лица за общодържавно издирване 
и проверка на най-вероятните места, където 
те могат да се намират.
Чл. 12. Неотложните издирвателни действия 
се предприемат незабавно след получаване на 
съобщението, даващо основание да се открие 
процедура по издирване, и включват:
1. уточняване на установъчните данни на 
издирваното лице;
2. извършване на адресна проверка на 
лицето или проверка на мястото, от където 
е изчезнало (избягало);
3. изясняване на обстоятелствата във връз-
ка с чл.  7, даващи основание за издирване 
на лицето.
Чл. 13. (1) Неотложни издирвателни дейст-
вия се провеждат при издирване на лицата по 
чл. 102, ал. 1, т. 2 ЗОВСРБ, които са:
1. избягали от арест, конвой и помещения 
за задържане;
2. отвлечени лица;
3. извършители на тежки престъпления, 
установени веднага след извършване на прес-
тъплението;
4. отклонили се неправомерно от дежурства 
и караули със служебно оръжие;
5. притежаващи общоопасни средства, ко-
гато има данни за злоупотреба с тях.
(2) Когато се налага извършването на 
неотложни издирвателни действия, веднага 
след събиране на необходимия минимум 
установъчни данни за издирваните лица съ-
щите се включват в „Ежедневен бюлетин за 
съобщенията и сигналите за инцидентите в 
МО, получени от оперативните дежурни на 
служба „Военна полиция“ (ежедневен бюлетин) 
в раздела „ИЗДИРВАНИ ЛИЦА“, и незабавно 
се обявяват за общодържавно издирване, за 
което се изготвя план за неотложни издирва-
телни мероприятия. Гореописаните действия 
се извършват в срок до 24 часа от получава-
нето на сигнала. 
(3) Обявяването по ал. 2 се извършва от 
отдел „Криминален“ в ръководството на 
служба „Военна полиция“ чрез сектор „Из-
дирване“ в дирекция „Противодействие на 
общата престъпност“ (ДПОП) при Главна 
дирекция „Криминална полиция“, а в извън 
работно време – от оперативния дежурен на 
служба „Военна полиция“ чрез оперативния 
дежурен център (ОДЦ) на ДПОП.
(4) За издирваните лица, за които има 
данни, че ще напуснат страната, незабавно 
чрез оперативната дежурна част на служба 
„Военна полиция“ се уведомява ОДЦ на 
Главна дирекция „Гранична полиция“ (ГДГП).
Раздел ІІІ
Местно издирване
Чл. 14. Местното издирване представлява 
комплекс от мероприятия, осъществявани в 
зоната на отговорност на съответната регио-
нална служба „Военна полиция“ и вероятните 
места на пребиваване или появяване на лицето.
Чл.  15. (1) Местното издирване се осъ-
ществява от регионалните служби „Военна 
полиция“ и техните териториални звена след 
предварително изготвен план за издирвателни 
мероприятия с издигнати версии в срок до 
7 дни.
(2) Местното издирване се осъществява 
във взаимодействие с останалите регионални 
служби „Военна полиция“ и с териториалните 
структури на МВР.
Чл. 16. (1) Местното издирване започва с 
регистриране на сигнал или съобщение по реда 
на чл. 5, ал. 2 от Инструкцията за организация 
на работата в служба „Военна полиция“ по 
постъпили сигнали и съобщения, получаване 
на обосновано искане, придружени с преписи 
от присъди, постановена мярка за неоткло-
нение „задържане под стража“, постановено 
принудително довеждане от съда или органите 
на досъдебното производство и документи от 
други органи, имащи законно основание да 
искат издирване на лица.
(2) Издирваното лице се обявява в еже-
дневния бюлетин в раздел „ИЗДИРВАНИ 
ЛИЦА“, като се посочват установъчните му 
данни, военното формирование, в което служи 
(работи), от кога е в неизвестност, кой и за 
какво го издирва.
(3) Издирваното лице се регистрира в база 
данни „ИЗДИРВАНИ ЛИЦА“ на служба „Во-
енна полиция“.
Чл.  17. (1) Освен в случаите, когато се 
налагат неотложни издирвателни действия, 
след регистрирането на материалите по чл. 16, 
ал. 1 се извършват първоначални издирвателни 
мероприятия.
(2) Първоначалните издирвателни меро-
приятия се осъществяват в срок до 72 часа 
и включват:
1. справки по автоматизираните инфор-
мационни и други документални фондове на 
служба „Военна полиция“ и МВР за събиране 
и проверка на установъчните данни за издир-
вания обект;